BHARAT ARJUN1
పంతం నెగ్గించుకున్న రవిశాస్త్రి
హైదరాబాద్‌: భారత జట్టు ప్రధాన కోచ్‌గా ఇటీవల నియ మితుడైన రవిశాస్త్రి పంతం నెగ్గించుకున్నాడు. ఒకప్పటి తన సహచరుడికి బౌలింగ్‌ కోచ్‌గా పోస్టింగ్‌ ఇప్పించ గలిగాడు. టీమిండియా బౌలింగ్‌ కోచ్‌గా భరత్‌ అరుణ్‌ ఎంపికయ్యాడు. ఈమేరకు బిసిసిఐ సోమవారం అధికారిక ప్రకటన చేసింది. బిసిసిఐ తాజా నిర్ణయం మాజీ క్రికెటర్లు రాహుల్‌ ద్రావిడ్‌, జహీర్‌ ఖాన్‌లను గట్టి షాకిచ్చిందనే చెప్పాలి. క్రికెట్‌ సలహా కమిటీ (సిఏసి) ఇటీవలే ద్రవిడ్‌, జహీర్‌లను బ్యాటింగ్‌, బౌలింగ్‌ కన్సల్టెంట్‌లుగా నియ మించిన సంగతి తెలిసిందే. ఆ ఇద్దరినీ ఆయా పదవుల నుంచి తొలగిస్తూ బిసిసిఐ నిర్ణయం తీసుకుంది
దీంతో ఈ పదవులు వాళ్లకు మూన్నాళ్ల ముచ్చటే అయ్యింది. మరోవైపు రవిశాస్త్రి కోరినట్లే సంజ§్‌ు బంగర్‌ అసిస్టెంట్‌ కోచ్‌గా, ఆర్‌ శ్రీధర్‌ ఫీల్డింగ్‌ కోచ్‌గా నియమిస్తున్నట్లు ప్రక టించింది. వచ్చే ప్రపంచకప్‌ వరకు వీరిద్దరే కొనసాగను న్నట్లు బోర్డు కార్యదర్శి అమితాబ్‌ చౌదరి వెల్లడించారు. ఇదిలా ఉంటే సిఓఏతో భేటీ అయిన తర్వాత మీడియాతో రవిశాస్త్రి మాట్లాడాడు. ద్రవిడ్‌, జహీర్‌ ఇద్దరితోనూ వ్యక్తి గతంగా మాట్లాడానని, వాళ్ల సలహాలు, సూచనలు తమ కు ఎంతగానో ఉపయోగపడతాయని అతను తెలిపాడు. ప్రధాన కోచ్‌గా రవిశాస్త్రి ఎంపిక అయిన తర్వాత పూర్తి స్థాయి బౌలింగ్‌ కోచ్‌గా భరత్‌ అరుణ్‌ పేరుని తెరపైకి తీసుకొచ్చిన సంగతి తెలిసిందే
క్రికెట్‌ సలహా కమిట ీ(సిఏసి) జహీర్‌ ఖాన్‌ని బౌలింగ్‌ కన్సల్టెంట్‌గా ఎంపిక చేసినప్పటికీ జట్టుతో పూర్తిగా ఉండలేనని 150రోజులు మాత్రమే పనిచేయగలనని జహీర్‌ ఖాన్‌ చెప్పడంతో తనకు పూర్తిస్థాయిలో జట్టు వెంబడి ఉండే బౌలింగ్‌ కోచ్‌ కావాలని రవిశాస్త్రి పట్టుబట్టిన సంగతి తెలిసిందే. ఎట్టకేలకు భరత్‌ అరుణ్‌ని బౌలింగ్‌ కోచ్‌గా నియమించేలా పావులు కదిపాడు. మరోవైపు ప్రస్తుతం బ్యాటింగ్‌ కోచ్‌గా ఉన్న సంజ§్‌ు బంగర్‌ని అసిస్టెంట్‌ కోచ్‌గా మార్పులు చేశాడు.
ఫీల్డింగ్‌ కోచ్‌ ఆర్‌.శ్రీధర్‌ ఆ బాధ్యతల్లో కొనసా గనున్నాడు. కాగా, సచిన్‌, గంగూలీ, లక్ష్మణ్‌ నేతృత్వం లోని సిఏసికి టీమిండియా ప్రధాన కోచ్‌ ఎంపిక చేసే బాధ్యతల్ని మాత్రమే అప్పగించామని అయితే బౌలింగ్‌, బ్యాటింగ్‌ కన్సల్టెంట్‌లను సైతం ప్రకటించడంపై వినోద్‌ రా§్‌ు నేతృత్వంలో సిఓఏ అసంతృప్తి వ్యక్తం చేశాడు. ఈనేపథ్యంలో రాహుల్‌ ద్రావిడ్‌, జహీర్‌ ఖాన్‌ల నియామ కాన్ని ఫెండింగ్‌లో ఉంచాలని బిసిసిఐని ఆదేశించింది. ప్రధాన కోచ్‌గా రవిశాస్త్రి ఎంపికను మాత్రమే సిఓఏ పూర్తి గా సమర్థించింది. అంతేకాదు సహాయక సిబ్బందిని ఎంపిక చేసుకునే బాధ్యతను ప్రధాన కోచ్‌కు అప్పగిం చాలని కూడా పేర్కొంది. 2014 నుంచి 2016 మధ్య కాలంలో రవిశాస్త్రి టీమిండియా డైరెక్టర్‌గా పనిచేసిన కాలంలో భరత్‌ అరుణ్‌ బౌలింగ్‌ కోచ్‌గా పనిచేసిన అను భవం ఉంది. అయితే రాహుల్‌ ద్రావిడ్‌, జహీర్‌ ఖాన్‌లు కొన్ని విదేశీ పర్యటనల సమయంలో బ్యాటింగ్‌, బౌలింగ్‌ సలహాదారులుగా జట్టుతో కలిసి పనిచేస్తారని బిసిసిఐ ఇప్పటికే వెల్లడించింది. అయితే పూర్తిస్థాయిలో బ్యాటింగ్‌, బౌలింగ్‌ కోచ్‌లుగా ఎంపికైన నేపథ్యంలో వీరిది ప్రేక్షక పాత్రే అని అర్థమవుతోంది